JohanHeinsen/ENO huggingface dataset:
Viborger Samler, 1843-01-16
Udenlandske Efterretninger. Frankerig. Journalerne af de forskjellige Farver opfordre deres Tilhængere til punktligen at indfinde sig ved Kamrenes første Sammentræden, da man strax imodeseer vigtige Debatter. Om Kongen virkelig i egen Person vil aabne Kamrene, er, trods de ministerielle Journalers Forsikkringer, endnu temmelig uvist. Kongen selv ønsker at vorde fritagen for denne Ceremonie. Jmidlertid hentyde de militaire Forholdsregler paa at Kongen vil aabne Sessionen. En stor Deel af Linietropperne er allerede consigneret i Casernerne; den 8de og 9de vil hele Garnisonen være det. Paa sidstnævnte Dag vil der fremdeles vorde dannet et 18,000 Md. stærkt Armeecorps ( Bat. af hvert af de i Hovedstaden garnisonerende Regimenter og 500 Md. af enhver af Nationalgardens 12 Legioner), der skal beskytte Kongens Tog fra Tulerierne til de Deputeredes Kammer. Da denne Magt maa imponere ei alene ved sin Styrke, men endog ved sine Vaaden (Enhver Kriger skal nemlig have 40 Patroner i sin Taske), saa vil neppe Nogen være saa dumdristig at lægge Hindringer i Veien for denne Høitidelighed, og Guizohar saaledes kun at sørge for en duelig Kudsk, thi ved disses Uerfarenhed og Vognleverandeurernes Skjødesløshed har den kongelige Familie været udsat for flere Farer end ved politiske Fanatikeres Attentater. Efter Constitutionnel har man i Ministerconseilet vel raadslaaet om at kalde Bugeaud tilbage fra Algerien, men Conseilspræsidenten skal tilsidst have indskrænket sig til at tilstille Generalgouverneuren en i alvorlige Udtryk affattet Depesche, hvori Generalen tilholdes at følge sit Reglement. – Man imodeseer iøvrigt Bugeauds Ankomst til Paris, da han - som man venter – vil være tilstede ved Kamrenes Aabning for at meddele de fornødne Oplysninger med Hensyn til Forvaltningen og Operationerne i Algerien. (Som bekjendt, har man imidlertid allerede eengang forgjeves ventet paa Generalens Ankomst.)J Paris har man atter opdaget en underjordisk Forbindelse imellem to Huse, ved hvilken allerede i temmelig lang Tid et betydeligt Smugleri har fundet Sted med octroipligtige Vareartikler. Men saalænge denne Vare, artikel forbliver paa sit nuværende trykkende høie Standpunct, ville Nød og Vindesyge stedse, trods Officianternes største Bestræbelser, være uudtømmelige i at aabne nye Smuglehuller, for at undgaae de høie Afgifter.
Viborger Samler, 1843-01-16
J Aaret 1842 indsattes i Paris's Sparekasser 40,582, 170 Fres. 57 C., Tilbagebetalingerne udgjorde 32,040,845 Fres. 92 C. – J samme Aar udkom i Paris 6435 Værker i de døde og levende Sprog, 1941 Kobberstik og Lithographier og 395 musicalske Værker. Store Stimer af Stokfisk have i denne Tid viist sig i Canalen; hvilket man tilskriver den uhyre Mængde Sild, som ligeledes have indfundet sig der. Cour. du Midi anmelder, at en Grundeiendomsbesidder i LHerault Dalen har forsøgt at opelske Bomulds stander af Frø, som han har forskrevet fra Louisiana, Disse Forsøg ere lykkets, og den indhøstede Bomuld udmærker sig ved sin Fiinhed og hvide Farve. Det vilde være en Velgierning af uberegnelige Følger for det sydlige Frankerig, naar Bomuldsculturen der kunde vorde udført i det Store.
Viborger Samler, 1843-01-16
Om Erhvervelsen af Marquesas=Øerne siger Commerce spottende: "Det nuværende Ministerium vil ligne sig selv. Hverken i America eller i Europa har det kunnet finde en ny Gienstand for sin Expeditionspolitik; det saa sig derfor nødsaget til at søge i Polynesien en ny Skueplads for sin Ærgjerrighed."¬
Viborger Samler, 1843-01-16
J en længere Artikel drager Cour. frang, til Felts imod Generalgouverneur Bugeaud. "Resultaterne af denne Feltherres Kampe og sluttede Tractater, som han skylder en Hær af 80,000 Md., ere et Jntet i Sammenligning med Napoleons Seire. Og dog behøvede Denne kun 80,000 Md. for at erobre Jtalien."
Viborger Samler, 1843-01-16
Spanien. Efter Regjeringsjournalen skulle i Valencia have været opførte meere end 60 Triumphbuer til Ære, for Espartero.
Viborger Samler, 1843-01-16
Den nye Generalcapitain i Catalonien, Gen. Sevane, har annulleret den af Municipalitetet i Barcelona foretagne Fordeling af Krigscontributionen, da den kun faldt paa de Moderados, der slet ikke havde deeltaget i Opstanden. Nu skulle Kjøbmændene udrede den ene Halvdeel og de Skattepligtige den anden Halvdeel af Contributionen. Afgiften skal være erlagt til den 5te Jan.
Viborger Samler, 1843-01-16
Journalerne gienkalde nu den tidligere meddeelte Efterretning om, at ogsaa den engelske Consul i Barcelona skulde have deeltaget i det af hans Colleger til Ære for den franske Consul Lesseps foranstaltede Festmaaltid. Storbritannien og Jrland. Morn. Harald afgiver om de imellem Storbritannien og Frankrig svævende Underhandlinger følgende Erklæring. "Vi have Grund til at troe, at Lord Aberdeen paa behørigt Sted utvetydigen (distinctly) har erklæret, at den britiske Regjering ei seer sig istand til at kunne indrømme den franske Regjering nogensomhelst Concession i de Forpligtelser, Frankerig har paadraget sig ved at deeltage i Gjennemsøgningstractaterne fra 1831 til 1833. Efter Hvad man forsikkrer, har den ædle Greve endog peremtorisk afslaaet at underhandle om hiin Gjenstand. Vi have tillige Grund til at antage, at Rusland, Østerrig og Preussen have billiget den britiske Regjerings Handlemaade i dette Tii fælde. Fremdeles erfare vi, at den franske Minister, som væsentligen (substancially) holder fast ved de ved hine Tractater paalagte folkerettlige Forpligtelser, fremkommer med det Forslag: at dæmpe den Opposition, der sandsynligviis vil reise sig i begge de franske Kamre imod Gjennemsøgningsretten, ved Rerhaanden at formindske Antallet af de Fuldmagter, den franske Regjering hidtil har tildeelt Krydskibene.
Viborger Samler, 1843-01-16
Nyeste Postefterretninger. Ostindien og China. Overlandposten har medbragt Efterretninger fra Bombay indtil den 1ste Decbr. De melde, at de britiske Tropper have tiltraadt deres Tilbagetog fra Aghanstan, efter at have ødelagt Cabul og Oschellalabad. Jfølge en af Generalgouverneuren udstedet Proclamation skulde Dost Muhammed og alle de øvrige fangne Afghanere sættes paa fri Fod, saasnart den britiske Hær var kommen tilbage over Jndus.
Viborger Samler, 1843-01-16
Efterretningerne fra China gaae indtil den 7de Octbr., og ere ikke af særdeles Vigtighed, dog med Undtagelse af den Efterretning, at Hongkjøbmændenes Privilegium er ophævet. (Allerede forhen er Thee afsendt directe fra Nanking til Hongkong.) Af de 6 Mill. Dollars, som Chineserne strax skulle betale af de dem paalagte 21 Mill. Dollars, skal Fregatten "Blonde" bringe 3 Mill., og to andre Krigskibe 1,000,000 Dollars til Europa, hvorimod 2 Krigskibe skulle overføre til Calcutta 2 Mill. Dollars. Paa Floden Jangtsekiang var Handelen allerede aabnet imellem Chineserne og Englænderne. De i China udkommende Blade publicere en mærkelig Beretning fra de tre chinesiske Commissairer til Keiseren angaaende den i Nanling afsluttede Fred.
Viborger Samler, 1843-01-16
Frankerig. Paris, den 8de Jan. Kongen er angreben af en Catarri. Hans Hæshed vil maaskee hindre ham i at holde Throntalen. Trods denne Upasselighed modtager Ludvig Philip hver Dag Stemmeførerne i de Deputeredes Kammer.
Viborger Samler, 1843-01-16
Spanien. Madrid, den 1ste Jan. Kl. 1 1/2 idag holdt Espartero sit Jndtog, ved Statens Port modtoges han af Deputationer af civile og militaire Auctoriteter. Hans Følge var talrigt; en glimrende Stab omgav ham. Han begav sig til Paladset Buena Vista, hvor Tropperne destlerede forbi ham; men Paraden var kold og uden Enthusiasme; Regenten syntes lidet tilfreds med denne Modtagelse. Jlluminationen om Aftenen var kun partiel og ussel; Staden havde Jntet af et festligt Udvortes.
Viborger Samler, 1843-01-16
Det til Liverpool bestemte Dampskib Monk er den 7de Jan, strandet paa Barren ved Carnaernon; 24 Mennesker have derved tilsat Livet. Louis Philip vil indfore Vandeuren hos sine Franskmænd fordi han har hørt, at Vand fordriver Utilfredshed og repolutionaire Tanker som ogsaa den overflødige Galde af Blodet. Han har sendt en Stabslæge til Gräienberg, for at studere Priesnitz's Vandkonst. Til samme Tid har en engelsk Lord og hans Gemalinde begyndt at tage Privat information hos Priesnitz. Hs. Herlighed vil nemlig, efterat have lært Konsten tilgavns, indføre denne universale Læge methode paa sine Godser i Jrland. – (Vor Regjering - siger Kbhpstn. - interesserer sig, som bekjendt, ikke meget for Vandeuren, og de Danske trænge i politisk Henseende heller ikke synderligt til et saadant Afkjellings- og Fortyndelsesmiddel for Blodet.)¬
Viborger Samler, 1843-01-16
J England har en vis Anslie faaet Patent paa en Teglsteens Maskine, der leverer 30 fortrinligt formede Tagsteen, i Minuten. Efter den hidtil brugte Fremgangsmaade kostede 3000 Teglsteen at forme 1 Pd. 6 Pence eller 6 Skilling 10 Pence pr. 1000; Maskinen derimod leverer 10,000 om Dagen for 14 Shilling 6 Pence.
Viborger Samler, 1843-01-16
Jndenlandske Efterretninger.
Viborger Samler, 1843-01-16
Kjøbenhavn. J Fredags Aftes vilde Hs. Majestæt Kongen begive Sig til Fredensborg Slot for at afholde Jagt i nogle Dage i Omegnen. (Dg.)Man paastaaer, at Regjeringen staaer i Underhandling med en Englænder, hvis Hensigt det skal være at kjøbe samtlige kgl. Bygninger i den nedlagte Fæstning Frederiksort, for at indrette Samme til en stor Fabrik. Theologisk Embedsexamen. Torsdagen d. 12te Jan. Johan Christian Ludvig Plenge, Land. inpr. ob Spec. Scriptum. Knud Diderik Rosted, Haud illand. Carl Matthias Theodor Schuz, Haud ill. – Fredagen den 13de Jan. Peter Brøchner Blicher, Land. Vilhelm Øvre, Haud illand. Henrik Anton Bay, Haud ill.
Viborger Samler, 1843-01-16
Efter Generalpostdirectionens Foranstaltning vil Transporten over Store Belt i Løbet af næste Sommer blive udelukkende overtaget af de forenede Færgelag i Korsøer, og Nyborg, saaledes at dertil anskaffes et nyt Dampskib af 60 Hestes Kraft, der idetmindste eengang hver Dag vil afgaae fra begge Sider, og ved at kunne overføre Vogne og Heste afhjælpe et i lang Tid følt Savn. Oldingen, Solodandser Bournonville, vor nærværende Balletmesters Fader, som i sin Tid ogsaa var en af Terpsichores Kunsts Støtter og Prydelser ved vort Theater, og i forrige Aar feirede sit halvhundredaarige Jubilæum, er paa Fredensborg den 12te d. M. død i en høi Alder. (Bl. Tid.)
Viborger Samler, 1843-01-16
En Pige, som tjener hos en Snedkermester i store Kongensgade, besluttede af krænket Æresfølelse fordi, hendes Madmoder havde tyvtet hende, at tage sig selv af Dage. Den nemmeste Maade meente hun var at drukne sig, men det var for megen Uleilighed at gaae hen til Canalerne eller ud til Peblingesøen, og desuden var der Jislæg paa Vandet. Hvad gjør saa den Fortvivlede? Hun øser et stort Brandkar fuldt af Vand i Vadskerhuset, klæder sig af – thi det var dog Synd for de gode Klæder – og begynder in puris naturalibus at stige i Karret, men ikke saasnart er hun kommen til Halsen i Karret, førend hun betænker sig, skriger om Hjælp og bliver frelst fra den bratte Død, som hun ikke abnede var saa haard at døie. (Ab. Av.)
Viborger Samler, 1843-01-16
Natten mellem Onsdag og Torsdag udbrød Jld i Huset Nr. 296 i Prindsensgade paa Christianshavn. Den hurtigt tililende Brandcorps standsede Jlden inden en Time, og kun Tagværket af Forhuset blev aldeles ødelagt. (Berl. Td.) Rønne, den 10de Jan. Den 14de Selveiergaard i Clemmensker Sogn, tilhørende Christen Larsen, er Natten imellem den 30te og 31te f. M. aldeles afbrændt og Gaardens Tjenestekarl Peder Falk derved omkommet, idet hans Liig fandtes under en nedstyrtet Væg, dog uden at være synderlig forbrændt. Gaardens Bygninger vare assurerede for 1210 Rbd. Tabet af den indavlede Sæd og Effecter er naturligviis meget betydeligt. Aarsagen til denne ulykkelige Jldebrand vides endnu ikke. (Bornh. Av.)
Viborger Samler, 1843-01-16
Ifølge et Privatbrev fra Bornholm skal der for nogle Uger siden være skeet Jndbrud af flere Personer hos en i Nærheden af Rønne boende Smed; men da Smeden mærkede Tyvenes Ankomst stod han op af Sengen, tog en ladt Bøsse og skjød ud imellem dem, hvorved En blev saaret. Forbittret herover styrtede Ransmændene ind paa Manden, kastede ham til Jorden og slæbte ham med sig.
Viborger Samler, 1843-01-16
Siden den Tid har Man, trods alle Efterforskninger, ikke hørt Noget til Smeden. Hans lille Datter var skjult Vidne til det Hele.
Viborger Samler, 1843-01-16
En gammel Mand paa Lolland, beretter "Lollands Posten, gjorde i forrige Aars sidste Halvaar Anmeldelse om at være ved Jndbrud om Natten frastiaalen en Deel Fødevare, saasom Flæsk m.v.; og en Væg fandtes virkelig brudt. Vedkommende Sognefoged observerede imidlertid, ved at tage den brudte Væg i skarpt Øiesyn, at der ikke var forøvet noget Jndbrud, men derimod et Udbrud. J denne Anledning opstod Tvivl om den formeentlig Bestiaalnes Angivelses Rigtighed, hvorfor der anstilledes Randsagning hos ham, og see - paa hans eget Loft fandtes de ommeldte Sager. Her havde de henstaaet medens Gavtyven, under falsk Foregivende at være bestiaalen, indsamlede milde Gaver hos gode Mennesker i Egnen.
Viborger Samler, 1843-01-16
Fra Heide berettes, at Landskabet Nordditmarsken den 31te f. M. har erholdt udbetalt fra Statsgieldskassen i Rendsborg den tilstaaede Tolderstatningssum til Beløb af 542,099 Rbd. 76 s. til hvis Befordring en særegen Post, bestaaende af 7 Vogne, var expederet fra Rendsborg til Heide. Pengene vilde i de næste Dage blive uddeelte til Landskabets enkelte Sogne. Jmidlertid vilde Heide sandsynligviis endnu ikke modtage noget, da Sognet Heide har protesteret mod den foretagne Fordeling efter Antallet af Jordstykker.
Viborger Samler, 1843-01-16
Den slesvigske Stænderforsamling har med 34 Stemmer mod 4 andraget paa, at Beregning efter Rigsbankpenge, maa afskaffes for Hertugdommet Slesvig.
Viborger Samler, 1843-01-16
Jfølge "Do." agte nogle i Haderslev værende Slesvigholsteenstsindede at foranstalte et Æresmaaltid for Byens Stænderdeputerede, Cancelli- og Overretssecretair Clausen i Slesvig, hvortil Byens Borgere for Tiden opfordres at tage Deel. Af det i Forventning stillede Antal af 300 skal dog endnu kun nogle og 20 have tegnet sig. Horsens, den 13de Januar. Jgaar solgte Hr. Adjutant Bruun ved 3die Dragonregiment den ham tilhørende Rebelgaard, 1 Miil fra Horsens, til Hr. Farver M. Nitschke heraf Byen for 17,000 Rbd. – Et ungt Menneske, en Bøssemagersvend heri Byen, har i disse Dage endt sit Liv ved et Pistolskud, som, efterat Skuddet var losnet, endnu forvoldte ham et smertefuldt Livi omtrent 10 Timer. En Kjærlighedsforbindelse skal have foranlediget ham til dette fortvivlede Skridt. (Hors. Av.)
Viborger Samler, 1843-01-16
Aarhuus, d. 12te Jan. Jdag blev, ved en Deputation, overleveret de tvende Stænderdeputerede for Kjøbstæderne Aarhuus og Skanderborg, dHrr. Justitsraad Borgemester Fleischer, Rd. af Dannebr., samt Cancelliraad Raadmand Funder, en af over halvandethundrede Borgere og Jndvaanere af Staden Aarhuus underskreven Adresse, saalydende: Høitagtede Medborgere og hæderværdige Stænderdeputerede, De ere nu, efterat have røgtet det Dem overdragne, ligesaa vigtige som vanskelige Kald i Stændersalen, igjen vendte tilbage iblandt os, i Deres Familiekreds, og vi tillade os i denne Anledning at tolke for Dem de Følelser, der bevæge sig i vort Jndre: Vi have nemlig med stadig Opmærksomhed fulgt Deres Færd under de mangfoldige og forskjellige Sager, der i Folkeraadet have været Gienstand for Deres Discussioner og Overveielser, og ere derved end yderligere blevne overtydede om, at vi, ved at udkaare Dem til vore Repræsentanter, ikke have taget Feil, samt at vore og hele Folkets Jnteresser ikke kunde have fundet værdigere Talsmænd end Dem. Endskjøndt De vel tilforn Begge vare os bekiendte som talentfulde Mænd, saa have De dog, ved Deres Deeltagelse i det nu sidst i Viborg afholdte Stænderraad, udviklet en Kraft, Fasthed, Jndsigt og Dygtighed, der endmere har forøget vor uindskrænkede Høiagtelse forDem og vor faste Tillid til Deres nidkjære Stræben. – De ville derfor modtage vor erkjendtlige og meest uskrømtede Tak for denne Deres saa hæderfulde Virksomhed, som vi haabe vil bære rige Frugter for Konge og Folk. – Gud den Almægtige holde sin beskjærmende Haand over Dem, og forlene Dem Kraft til, fremdeles i mange Aar at kunne røgte Deres høie og vigtige Hverv, til Held, Lykke og Velsignelse for vort kjære Fædreneland. - Aarhuus d. 27de Decbr. 1842.
Viborger Samler, 1843-01-16
Paa Søndag vil der i samme Anledning blive et Æres maaltid i Klubben Harmoniens" Locale. (Ah. Av.) En uheldig Stierne synes at hvile over Opførselsen af flere af Provindsens offentlige Bygninger. Det Samme er nu ogsaa Tilfældet med Fyrtaarnsbygningen ved Hanstedholm. Jstedetfor at bortlicitere Arbeidet herved hvorved sandsynligviis entreprenante Mænd i Thisted, Aalborg eller andre nærliggende Stæder, vilde have paataget sig Udførelsen heraf og bedre været satte istand til at føre den vedvarende Control hermed – overdrog man det Hele til Bygmester Sibbern i Kjøbenhavn uden Licitation for 23,000 Rbdlr. Hr. Sibbern drog over salten Hav med en Skare Arbeidere og Svende; da Taarnet imidlertid skulde være færdigt for at modtage det oversendte Lygteapparat – der skal være særdeles hensigtsmæssigt - faaer det en Revne og det viser sig da, at det i det Hele er altfor spinkelt til at bære Lygtevægten, at det maa nedrives til Foraaret og et andet opføres i Stedet, istedetfor at dette Fyrtaarn allerede skulde have været færdigt i November Maaned og, naar dette var blevet Tilfældet, sandsynligviis ogsaa vilde have forebygget Strandingen af det engelske Skib og Talgladning af ca. 60,000 Rbd. Værdi, der er forulykket tæt under det revnede Taarn. De nærmere Omstændigheder ved denne Bygningsmisere ville vistnok bedst kunne forklares af Architecten Hr. Holgreen, den Samme, som ledede Opførselsen af den revnede Toldbodbygning i Randers, skjøndt Skylden for denne vist heller ikke kan lægges ham, som bekjendt duelig Architet, til Last. Os er i Thisted af Bygningskyndige sagt, at Muren ved Hanstedholm Fyrtaarn ikke har den tilbørlige Steensvidde, skjøndt det ogsaa af Andre paastaaes, at Feilen maa tillægges den, der har leveret Tegningen, eftersom Bygningen ved den tilstrækkelige Vidde heller ikke vilde have kunne bære sin Vægt. J saa Fald maa "Taarnets Revne komme over ham. (Aalb. Av.)¬
Viborger Samler, 1843-01-16
"Den 23de Juli f. A., fortæller i Ringkjøbing Avis Gaardmand Jens Christian Larsen af Høi i Stadil Sogn, fik jeg grundet Anledning til at give min Tjenestedreng, Søren Jensen, en velfortjent Revselse, valgte det sædvanlige Sted, hvor man pleier at straffe unge Mennesker, og brugte dertil nogle Pileqviste; men tvende af Sognets Forstandere, Knud Kirk og Peder Olesen, grebe Leiligheden til at vise deres formeentlige Myndighed, ved at anmasse dem Drengen og at optage en Opmaalings- og Taxationsforretning over det Omfang mine Pileqviste havde berørt paa Extremet, frembare Saadant for Præsten, Hr. Consistorialraad Storm, som uden Barmhiertighed stormede løs paa mig med Klage til Politiretten" o. s. v.
Viborger Samler, 1843-01-16
Ved Politiretten var Jens Christian Larsen bleven dømt i Mulct; men ved Overpolitiretten frifunden og hans tidligere anbudne Forligsvilkaar bekræftede. – Af Districtslægens, Lic. med. Speyers Attest seer Man imidlertid, at der maa være vederfaret Drengen betydelig Vold, siden det Sted paa Legemet, hvor Straffen var anvendt, endnu 8 Dage derefter var underløben med Blod.
Viborger Samler, 1843-01-16
Decoration. Under 25de November f. A. har det behaget Hs. Maj. Kongen allernaadigst at tillade Cand. Chirurg, og practiserende Læge i Slagelse Løhr, at anlægge og være den ham af Hs. Maj. Kongen af Preussen tildeelte Krigs-Erindrings medaille for Aaret 1814.
Viborger Samler, 1843-01-16
Entledigelse og Udnævnelser. Under 27de December f. A. har Hs. Majestæt Kongen allernaadigst behaget at entledige Hofuhrmager Frederik Jürgensen efter derom indgiven allerunderdanigst Ansøgning fra hans Bestilling som Hofuhrmager, og at beskikke dennes Søn og Medinteressent Georg Urban Frederik Jürgensen til Hofuhrmager. Under 8de Januar er Hs. Majestæt Kongens tjenstgjørende Generaladjutant af Sø Etaten allernaadigst tillagt Rang med Contreadmiraler, i Lighed med hvad der er bestemt for Allerhøistsammes tjenstgjørende Generaladjutant af Land-Etaten. – Under 12te f. M. har Hs. Maj. allernaadigst beskikket Told- og Consumtions Overbetjent i Roeskilde C. Voigt til Told- og Consumtions-Jnspecteur i Faaborg og Told- og Consumtions=Overbetjent i Holbek M. Bang til Told- og Consumtions-Jnspecteur i Corsøer.
Viborger Samler, 1843-01-16
Handels- og Skibs-Efterretninger. J "Allg. Zeit. skrives fra Hamborg under 27de f. M.:at et Emdener Skib, 3die gute Hoffnung, der skulde gaae fra Livorno til Hamborg, og foruden Varer havde Konstværker af Thorvaldsen ombord, er strandet paa Kysten af Wales (?). Kisterne skulle vel være bjergede, men alle de deriværende Gjenstande saa stærkt beskadigede af Søvandet, at mange (formodenlig Gibsstatuer) have tabt al Værdi.
Viborger Samler, 1843-01-16
Et pecuniairt Tab, hedder det til Slutning, vil Konstneren formodenlig ikke lide, da Statuerne ere assurerede med en anselig Sum.
Viborger Samler, 1843-01-16
Skipper O. Chr. Bærenz af Aalborg er, paa Reisen fra Kjøbenhavn til Hjemstedet med en Ladning Stykgods, strandet 2 Miil sønden for Sæby.
Viborger Samler, 1843-01-16
AVERTISSEMENTS. 400 Rbd. ønskes tillaans i førstkommende 13de Juni Termin mod udmærket Sikkerhed i en Landeiendom. - Man behage at henvende sig til Cand. juris Neckelmann i Viborg.
Viborger Samler, 1843-01-16
Et ungt Menneske at god Familie, der paa Grund af Slagtilfælde har maattet forlade Studeringerne og i 2 Aar har lært Landvæsenet paa en mindre Gaard i Sielland, ønskes, fra April eller Mai d. A., andragt paa en større Gaard her i Jylland, for at gaae tilhaande med Gaardens Bestyrelse. - Det Slagtilfælde, hvormed han tidligere har været beladt, indfinder sig nu kun sjeldent, og Man er villig til at yde passende Betaling for ham. De herpaa Reflecterende behage at indsende Billet med Opgivende af den Betaling, der forlanges, til denne Avises Contoir mrkt. "Landmand."¬
Viborger Samler, 1843-01-16
Et eenligt Fruentimmer eller Mandfolk kan til 1ste Mai erholde Kost og Logie m. fl. Fornødenheder paa Donsborg ved Aunsberg. Reflecterende bedes snarest mulig at henvende sig til Stylsvig.
Viborger Samler, 1843-01-16
Tilkjøbs ønskes: Første Bind af Schjødtes Prædikener, holdte i Aaret 1828. Bogtrykkeriet anviser.
Viborger Samler, 1843-01-16
Almindelig Brev- og Formularbog til Affattelse af alle Arter af Breve og andre skriftlige Opsatser, saaledes som de forekomme i det daglige Liv og borgerlige Forhold. Dette Værk, der omtrent vil udgjøre 1518 Ark, leveres Subskribenterne for 1 Rbd. 32 s., hvorimod Bogladeprisen, bliver forhøiet. Subskription modtages hos P. C. Kabell.
Viborger Samler, 1843-01-16
Fra Pressen er udkommet: Aftensangs-Psalmer af H. A. Timm, Sognepræst. 1 Rbd. Tale ved Jndvielsen af Roeskilde Cathedralskoles nye Bygning den 21de Decbr. 1842. Af Dr. J. P. Mynster, 1 Mk. Uddrag af en Række Forelæsninger over Øiensygdomme, holdte ved Kjøbenhavns Universitet i Vintersemesteret 1810-1841 af Dr. med. F. C. Haugsted, 2den Levering. 8 Mk. 4 s. Grundrids af Lægevidenskabens Encoclopædie og Methodo logie. Med Hensyn til de naturhistoriske Discipliner og som Jndledning til Lægevidenskabens Studium. Af R. Wagner, Professor i Erlangen. Oversat af L. Reumert, Licent. med. 1 Rbd.
Viborger Samler, 1843-01-16
Om Livsfæste i Danmark. Et Bidrag til Retshistorie og Agerdyrkningspolitik af Dr. H. F. J. Estrup 36 s.
Viborger Samler, 1843-01-16
Danmarks Historie. En Læsebog for Almueskoler og Menigmand af F. Meisler. 11 s.
Viborger Samler, 1843-01-16
Den danske Sag i den slesvigske Stænderforsamling 1812 1 Mk. Kjæmpeviser, hvis Melodier ere harmonisk bearbeidede af Professor Ridder Weyse, udgivne af Pastor Winding. 1 Rbd. J. N. Madvig Opuscula Academica Altera. 2 Rbd. Udtog af en ung Piges Dagvog og Brevskaber. En Novelle. Mk. Anviisning til at spille Lehombre, Whist, Boston og Tarock. 3 Mk. 8 s. Tidsskrift for Almueskole- og Seminarievæsenet. Udgivet af J Jensen, Professor og Seminarieforstander, i Hefte. P. C. Kabell. Faaes hos